*Projekts*

LATVIJAS REPUBLIKAS MINISTRU KABINETS

2016. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība”**

Izdoti saskaņā ar

Ārstniecības likuma 4.panta

pirmo daļu un likuma

„Par valsts budžetu 2016.gadam”

66.pantu

1.Izdarīt Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība” (Latvijas Vēstnesis, 2013, 253.nr.; 2015 ,5., 124., 193., 254.nr.; 2016 ,67., 124., ….nr.) šādus grozījumus:

1.1. papildināt noteikumus ar 51.1 punktu šādā redakcijā:

”51.1 Primāro diagnostiku personām ar aizdomām par kādu no šo noteikumu 34.pielikumā minētiem ļaundabīgiem audzējiem ģimenes ārsts veic atbilstoši šo noteikumu 34.pielikumā norādītajai kārtībai, ievērojot šādus nosacījumus:

51.1 1. šo noteikumu 34.pielikumā norādītā kārtība neattiecas uz bērnu veselības aprūpi;

51.1 2. šo noteikumu 34.pielikumā minēto fizikālo izmeklēšanu, anamnēzes ievākšanu un nosūtīšanu uz nepieciešamajiem izmeklējumiem ģimenes ārsts veic tā apmeklējuma laikā, kad pirmo reizi konstatēta kāda no šo noteikumu 34.pielikumā minētajām sūdzībām vai simptomiem;

51.1 3. nosūtot personu uz šo noteikumu 34.pielikumā minētajiem diagnostiskajiem izmeklējumiem ģimenes ārsts ievēro līgumā ar dienestu noteiktos nosacījumus par nosūtījuma veidlapas aizpildīšanu, nodrošinot ārstniecības iestādēm atpazīt personas prioritāti izmeklējuma saņemšanai;

51.1 4. nosūtot personu, kurai primārās diagnostikas laikā konstatēta atrade, pie šo noteikumu 34.pielikumā minētajiem speciālistiem, ģimenes ārsts nosūtījumā norāda anamnēzes datus, fizikālās izmeklēšanas datus un veikto izmeklējumu atradnes, nodrošinot speciālistam iespēju iepazīties ar pilnīgu informāciju par veikto ļaundabīgo audzēju primāro diagnostiku.”;

1.2. papildināt noteikumus ar 104.1 punktu šādā redakcijā:

”104.1 Ja speciālists apmeklējuma laikā personai konstatē kādu no šo noteikumu 34.pielikumā minētajām sūdzībām vai simptomiem un ģimenes ārsts nav uzsācis ļaundabīgo audzēju primāro diagnostiku, to veic speciālists šo noteikumu 34.pielikumā norādītajā kārtībā, ievērojot šādus nosacījumus:

104.1 1. šo noteikumu 34.pielikumā minētā kārtība neattiecas uz bērnu veselības aprūpi;

104.1 2. šo noteikumu 34.pielikumā minēto fizikālo izmeklēšanu, anamnēzes ievākšanu un nosūtīšanu uz nepieciešamajiem izmeklējumiem speciālists veic tā apmeklējuma laikā, kad pirmo reizi konstatēta kāda no šo noteikumu 34.pielikumā minētajām sūdzībām vai simptomiem;

104.1 3. nosūtot personu uz šo noteikumu 34.pielikumā minētajiem diagnostiskajiem izmeklējumiem speciālists ievēro līgumā ar dienestu noteiktos nosacījumus par nosūtījuma veidlapas aizpildīšanu, nodrošinot ārstniecības iestādēm atpazīt personas prioritāti izmeklējuma saņemšanai;

104.1 4. nosūtot personu, kurai primārās diagnostikas laikā konstatēta atrade, pie šo noteikumu 34.pielikumā minētajiem speciālistiem, speciālists nosūtījumā norāda anamnēzes datus, fizikālās izmeklēšanas datus un veikto izmeklējumu atradnes, nodrošinot speciālistam iespēju iepazīties ar pilnīgu informāciju par veikto primāro diagnostiku;

104.1 5. pēc ļaundabīgo audzēju primārās diagnostikas speciālists par veiktajām darbībām informē pacienta ģimenes ārstu.”;

1.3. papildināt noteikumus ar 131. 2 un 131.3 punktu šādā redakcijā:

”131.2 Ārstniecības iestāde personai, kurai atbilstoši šo noteikumu 34.pielikumā norādītajai kārtībai veikta ļaundabīgo audzēju primārā diagnostika un nepieciešama šo noteikumu 34.pielikumā norādītā speciālista konsultācija, nodrošina šādu konsultāciju ne vēlāk kā 10 darbdienu laikā no dienas, kad persona vērsusies ārstniecības iestādē.

131.3 Ārstniecības iestāde personai, kura šo noteikumu 34.pielikumā minētās kārtības ietvaros nosūtīta saņemt izmeklējumu ļaundabīgā audzēja primārai diagnostikai, nodrošina izmeklējuma veikšanu 10 darba dienu laikā no dienas, kad persona vērsusies ārstniecības iestādē pēc nepieciešamā izmeklējuma.”;

1.4. izteikt 2.pielikuma 1.274.apakšpunktu šādā redakcijā:

|  |  |  |  |
| --- | --- | --- | --- |
| ”1.274. | 46153 | Audzēja marķieris CA – 125 | Apmaksā ar onkologa, onkologa ķīmijterapeita, onkoloģijas ginekologa, onkoloģijas ķirurga, bērnu ginekologa, ginekologa, dzemdību speciālista, radiologa terapeita, imunologa, endokrinologa vai bērnu endokrinologa nosūtījumu, kā arī pacientiem ar diagnozi  Z03.1 ar ģimenes ārsta nosūtījumu.” |

1.5. izteikt 2.pielikuma 1.277.apakšpunktu šādā redakcijā:

|  |  |  |  |
| --- | --- | --- | --- |
| „1.277. | 46156 | PSA – Prostatas specifiskais antigēns | Apmaksā pacientiem virs 50 gadiem ne biežāk kā 1 reizi divos gados. Pacientiem ar diagnozēm C61, N40-N42 un Z03.1. vai kuriem konstatētas izmaiņas minētajā izmeklējumā, apmaksā bez ierobežojumiem.” |

1.6.izteikt 9.pielikuma 5.punktu šādā redakcijā:

”5. Kapitācijas naudas apjoms, tai skaitā samaksa par reģistratora funkcijas veikšanu un riska maksājumu, vienai personai   
mēnesī ir 1.455853 euro.”;

1.7. svītrot 10.pielikuma 1.punktu

1.8. izteikt 16.pielikuma 952.punktu šādā reakcijā:

|  |  |  |  |
| --- | --- | --- | --- |
| ”952. | 19059\* | Cistoskopija, ieskaitot uretroskopiju un/vai biopsiju. Nelieto kopā ar manipulāciju 19161 | 21.99” |

1.9. izteikt 16.pielikuma 1012.punktu šādā reakcijā:

|  |  |  |  |
| --- | --- | --- | --- |
| ”1012. | 19161\* | Fleksibla apakšējo urīnceļu uroendoskopija. Nelieto kopā ar manipulāciju 19059 | 112.87” |

1.10.izteikt 16.pielikuma 1017., 1018. un 1019. punktu šādā reakcijā:

|  |  |  |  |
| --- | --- | --- | --- |
| ”1017. | 19173\* | Ureterorenoskopija (ar šinas vērtību). Nelieto kopā ar manipulāciju 19174, 9175, 19080 un 19081 | 127.62 |
| 1018. | 19174\* | Ureterorenoskopija ar cilpas litoekstrakciju (ar cilpas vērtību). Nelieto kopā ar manipulāciju 19173, 19175, 19080 un 19081 | 270.83 |
| 1019. | 19175\* | Ureterorenoskopija ar kontakta litotripsiju (ar šinas vērtību). Nelieto kopā ar manipulāciju 19173, 19174, 19080 un 19081 | 279.99” |

1.11.papildināt noteikumus ar 34.pielikumu šādā redakcijā:

”34. pielikums

Ministru kabineta 2013.gada 17.decembra

Noteikumiem Nr.1529

**Ļaundabīgo audzēju primārās diagnostikas algoritms noteiktām lokalizācijām**

|  |  |  |  |  |  |  |
| --- | --- | --- | --- | --- | --- | --- |
| **Audzēja lokalizācijas vieta** | **Ģimenes ārsta, speciālista apmeklējuma laikā** | | **Ļaundabīgo audzēju primārie diagnostiskie izmeklējumi** | | | **Ārstniecības persona, pie kuras nosūta personu ar konstatētu atradi** |
| *Sūdzību un simptomu izvērtēšana* | *Fizikāla izmeklēšana un anamnēzes noskaidrošana* | *Laboratoriskie izmeklējumi* | *Vizuālās diagnostikas izmeklējumi* | *Citi izmeklējumi* |
| *1* | *2* | *3* | *4* | *5* | *6* | *7* |
| 1. Krūts | 1.1. Konstatē šādas sūdzības vai simptomus:  1.1.1. pacientei vecumā no 30 gadiem ir neskaidrs veidojums krūtī ar/ bez sāpēm;  1.1.2. pacientei vecumā no 30 gadiem ir veidojums padusē;  1.1.3. pacientei vecumā virs 50 gadiem ir sūdzības saistībā ar viena krūts gala:  1.1.3.1. izdalījumiem;  1.1.3.2.ievilkumumiem;  1.1.3.3.citām pārmaiņām vai sūdzībām. | 1.2. Veic šādas pārbaudes: 1.2.1. krūšu un padušu apvidus apskati (deformācija, asimetrija, iztilpums, ievilkums, krūtsgala pārmaiņas);  1.2.2. krūšu un limfmezglu palpāciju, pārbaudot, vai nav:  1.2.2.1. veidojums vienā vai abās krūtīs, ar paceltām un nolaistām rokām;  1.2.2.2. palielināti limfmezgli vienā vai abās padusēs;  1.2.2.3. palielināti zem vai virs atslēgkaula limfmezgli vienā vai abās pusēs. | 1.3.Netiek veikti. | 1.4. Veic šādus izmeklējumus :  1.4.1. diagnostisko ultrasonogrāfiju sievietei līdz 35 gadu vecumam;  1.4.2. diagnostisko mamogrāfiju sievietei vecumā virs 35 gadiem;  1.4.3. diagnostisko mamogrāfiju sievietei līdz 35 gadu vecumam gadījumos, ja iepriekšējos ultrasonogrāfijas izmeklējumos ir bijušas aizdomas par patoloģiju. | 1.5. Netiek veikti | 1.6. Nosūta pie ķirurga, kurš specializējies krūts slimību ārstēšanā uz kādu no šādām ārstniecības iestādēm:  1.6.1. SIA “Rīgas Austrumu klīniskā universitātes slimnīca”;  1.6.2. VSIA “Paula Stradiņa klīniskā universitātes slimnīca”;  1.6.3. SIA “Daugavpils reģionālā slimnīca”;  1.6.4. SIA “Liepājas reģionālā slimnīca”;  1.6.5. SIA “Piejūras slimnīca”. |
| 2. Priekš-dziedzeris | 2.1. Konstatē šādas sūdzības vai simptomus:  2.1.1. urinācijas traucējumi, kuri izpaužas šādi:  2.1.1.1. biežāka urinācija;  2.1.1.2. urinācija naktī;  2.1.1.3. strūklas pavājināšanās;  2.1.1.4. spiedoša vajadzība urinēt;  2.1.1.5. urīna retence;  2.1.1.6. grūtības uzsākt urināciju;  2.1.1.7. biežas urīnceļu infekcijas;  2.1.2. erektīla disfunkcija;  2.1.3. makrohematūrija. | 2.2. Veic digitāli rektālu priekšdziedera palpāciju, pārbaudot, vai nav izmainīta prostata (forma, konsistence, lielums, sāpīgums, virsma). | 2.3. Veic izmeklējumu prostatas specifiskā antigēna izmaiņu konstatēšanai saskaņā ar vecuma normu.. | 2.4. Netiek veikti | 2.5. Netiek veikti | 2.6. Nosūta pie urologa uz kādu no šādām ārstniecības iestādēm:  2.6.1. SIA “Rīgas Austrumu klīniskā universitātes slimnīca”;  2.6.2. VSIA “Paula Stradiņa klīniskā universitātes slimnīca”;  2.6.3. SIA “Daugavpils reģionālā slimnīca”;  2.6.4. SIA “Liepājas reģionālā slimnīca”;  2.6.5. SIA “Piejūras slimnīca”. |
| 3. Āda (izņemot melanomu) | 3.1. Konstatē šādas sūdzības vai simptomus:  3.1.1. ilgstoši nedzīstošs ādas pušums, plaisājums, apsārtums, zvīņošanās, kreveļošanās;  3.1.2. nesāpīgs ādas izcilnis (perlamutrveida mezgliņš), kas pakāpeniski palielinās, veidojums ar vaļņveida maliņām;  3.1.3. teleangiektāzijas pa veidojuma perifēriju | 3.2. Veic visa ķermeņa ādas apskati, pārbaudot, vai nav patoloģisku veidojumu uz ķermeņa ādas. | 3.3. Veic ādas nospieduma citoloģisku izmeklēšanu. | 3.4.Netiek veikti | 3.5. Veic ādas veidojumu apskati ar dermatoskopu. | 3.6. Nosūta pie ķirurga uz kādu no šādām ārstniecības iestādēm:  3.6.1. SIA “Rīgas Austrumu klīniskā universitātes slimnīca”;  3.6.2. VSIA “Paula Stradiņa klīniskā universitātes slimnīca”;  3.6.3. SIA “Daugavpils reģionālā slimnīca”;  3.6.4. SIA “Liepājas reģionālā slimnīca”;  3.6.5. SIA “Piejūras slimnīca”. |
| 4. Resnā un taisnā zarna | 4.1. Konstatē šādas sūdzības vai simptomus:  4.1.1.pacientam vecumā virs 40 gadiem ir svara zudums bez konstatēta iemesla un sāpes vēderā;  4.1.2. pacientam vecumā no 50 gadiem ir neizskaidrojami asiņaini izdalījumi no taisnās zarnas;  4.1.3. pacientam vecumā no 60 gadiem ir dzelzs deficīta anēmija vai vēdera izejas traucējumus;  4.1.4. pacientam vecumā līdz 50 gadiem (ieskaitot) ir asiņaini izdalījumi no taisnās zarnas un kāds no šādiem simptomiem:  4.1.4.1. sāpes vēderā;  4.1.4.2. vēdera izejas traucējumi;  4.1.4.3. svara zudums;  4.1.4.4. dzelzs deficīta anēmija;  4.1.5. taustāms veidojums vēderā vai taisnajā zarnā. | 4.2. Veic šādas pārbaudes:  4.2.1. ādas novērtēšanu (anēmija, dzelte, turgors);  4.2.2. vēdera palpāciju (sāpīgums, veidojumi);  4.2.3. aknu apvidus palpāciju (sāpīgums, aknu robežas, aknu malas virsma, konsistence, izmēri);  4.2.4. cirkšņu limfmezglu palpāciju. | 4.3. Veic šādus izmeklējumus:  4.3.1. nosaka pilnu asinsainu un eritrocītu grimšanas ātrumu un izvērtē, vai nav:  4.3.1.1. anēmija;  4.3.1.2. leikocitoze;  4.3.1.3. palielināts eritrocītu grimšanas ātrums;  4.3.2. veic asins klīnisko ķīmiju un izvērtē, vai nav izmainīts:  4.3.2.1. feritīns;  4.3.2.2. alanīnaminotransferāze;  4.3.2.3. sārmainā fosfotāze;  4.3.2.4. laktātdehidrogenāze;  4.3.2.5. kreatinīns;  4.3.4. slēptas asinis fēcēs. | 4.4. Veic šādus izmeklējumus :  4.4.1.rentgenkontrastizmeklēšaqna ar bāriju;  4.4.2.kolonoskopiju ar biopsiju. | 4.5. Netiek veikti | 4.6. Nosūta pie ķirurga uz kādu no šādām ārstniecības iestādēm:  4.6.1. SIA “Rīgas Austrumu klīniskā universitātes slimnīca”;  4.6.2. VSIA “Paula Stradiņa klīniskā universitātes slimnīca”;  4.6.3. SIA “Daugavpils reģionālā slimnīca”;  4.6.4. SIA “Liepājas reģionālā slimnīca”;  4.6.5. SIA “Piejūras slimnīca” |
| 5. Bronhi un plaušas | 5.1. Konstatē šādas sūdzības vai simptomus:  5.1.1. pacientam vecumā no 40 gadiem ir neizskaidrojama asiņu atklepošana (punktiņi, stīdziņas, putaini rozā krēpas, asiņu recekļi);  5.1.2. pacientam vecumā no 40 gadiem persistē vairāk kā divi šādi simptomi, bez konstatēta iemesla:  5.1.2.1. klepus rakstura pārmaiņas;  5.1.2.2. nogurums, nespēks;  5.1.2.3. aizdusa;  5.1.2.4. sāpes krūtīs;  5.1.2.5. svara zudums;  5.1.2.6. apetītes zudums;  5.1.3. pacientam, kurš ir smēķētājs, vecumā no 40 gadiem, ja persistē kāds no šādiem simptomiem:  5.1.3.1. klepus rakstura pārmaiņas;  5.1.3.2. nogurums, nespēks;  5.1.3.3. aizdusa;  5.1.3.4. sāpes krūtīs;  5.1.3.5. svara zudums;  5.1.3.6. apetītes zudums;  5.1.4. pacientam vecumā virs 40 gadiem (ieskaitot) ir:  5.1.4.1. persistējošas vai biežas plaušu infekcijas;  5.1.4.2. pulksteņstikla nagi;  5.1.4.3. palielināti kakla vai virs vai zem atslēgas kaula limfmezgli. | 5.2. Veic šādas pārbaudes: 5.2.1. ādas novērtēšanu (anēmija, dzelte, kaheksija, turgors);  5.2.2. kakla, virsatslēgkaula un paduses limfmezglu palpāciju;  5.2.3. aknu apvidus palpāciju (aknu robežas, aknu malas virsma, konsistence, izmēri);  5.2.4. plaušu auskultāciju;  5.2.5. ievāc smēķēšanas anamnēzi, noskaidrojot:  5.2.5.1. no kāda vecuma smēķē;  5.2.5.2. cik cigaretes dienā smēķē;  5.2.5.3. paciņgadu skaits (cigarešu skaits dienā reizināts ar smēķēšanas ilgumu gados). | 5.3. Veic šādus izmeklējumus:  5.3.1. nosaka pilnu asinsainu un eritrocītu grimšanas ātrumu un izvērtē, vai nav:  5.3.1.1. anēmija;  5.3.1.2. palielināts eritrocītu grimšanas ātrums;  5.3.1.3. trombocitoze;  5.3.1.4. leikocitoze;  5.3.2. veic asins klīnisko ķīmiju un izvērtē, vai nav izmainīta:  5.3.2.1. gamma glutamīntransferāze;  5.3.2.2. alanīnaminotransferāze;  5.3.2.3. sārmainā fosfotāze;  5.3.2.4. laktātdehidrogenāze;  5.3.2.5. kreatinīns. | 5.4. Veic šādus izmeklējumus:  5.4.1.plaušu rentgenogrāfiju  5.4.2. plaušu datortomogrāfiju, ja ir simptomi un sūdzības, izmaiņas laboratoriskos izmeklējumos, bet nav konstatēta patoloģiska atrade rentgenogrāfijas izmeklējumā. | 5.5. Veic plaušu vitālās kapacitātes mērījumus. | 5.6. Nosūta pie torakālā ķirurga uz kādu no šādām ārstniecības iestādēm:  5.6.1. SIA “Rīgas Austrumu klīniskā universitātes slimnīca”;  5.6.2. VSIA “Paula Stradiņa klīniskā universitātes slimnīca”. |
| 6. Kuņģis | 6.1. Konstatē šādas sūdzības vai simptomus:  6.1.1. disfāgija;  6.1.2. pacientam vecumā no 55 gadiem ir svara zudums un kāds no šādiem simptomiem:  6.1.2.1. sāpes epigastrijā, tai skaitā kombinācijā ar zemu hemoglobīna līmeni;  6.1.2.2. gastroezofageālā atviļņa slimība;  6.1.3. pacientam vecumā no 55 gadiem ir kāds no šādiem simptomiem:  6.1.3.1. dispepsija, tai skaitā, ja tā nepadodas ārstēšanai;  6.1.3.2. trombocitoze, tai skaitā kombinācijā ar šķebināšanu, vemšanu, svara zudumu, gastroezofageālā atviļņa slimību, dispepsiju vai sāpēm epigastrijā;  6.1.3.3. šķebināšana un vemšana, tai skaitā kombinācijā ar svarā zudumu, gastroezofageālā atviļņa slimību, dispepsiju vai sāpēm epigastrijā;  6.1.4. asiņu atvemšana. | 6.2. Veic šādas pārbaudes: 6.2.1. ādas novērtēšanu (bālums, dzelte, kaheksija, turgors);  6.2.2. kakla, zem un virsatslēgkaula, kā arī paduses limfmezglu palpāciju;  6.2.3. vēdera palpāciju (sāpīgums, veidojumi);  6.2.4. aknu apvidus palpāciju (aknu robežas, aknu malas virsma, konsistence, izmēri). | 6.3. Veic šādus izmeklējumus:  5.3.1. nosaka pilnu asinsainu un eritrocītu grimšanas ātrumu un izvērtē, vai nav:  6.3.1.1. anēmija;  6.3.1.2. leikocitoze;  6.3.1.3. trombocitoze;  6.3.1.4. palielināts eritrocītu grimšanas ātrums;  6.3.2. veic asins klīnisko ķīmiju un izvērtē, vai nav izmainīts:  6.3.2.1. feritīns;  6.3.2.2. gamma glutamīntransferāze;  6.3.2.3. alanīnaminotransferāze;  6.3.2.4. sārmainā fosfotāze;  6.3.2.5. laktātdehidrogenāze;  6.3.2.6. kreatinīns. | 6.4. Veic šādus izmeklējumus:  6.4.1.rentgenkontrastizmeklēšana ar bāriju;  6.4.2. gastroskopiju ar biopsiju. | 6.5. Netiek veikti | 6.6. Nosūta pie ķirurga uz kādu no šādām ārstniecības iestādēm:  6.6.1. SIA “Rīgas Austrumu klīniskā universitātes slimnīca”;  6.6.2. VSIA “Paula Stradiņa klīniskā universitātes slimnīca”;  6.6.3. SIA “Daugavpils reģionālā slimnīca”;  6.6.4. SIA “Liepājas reģionālā slimnīca” 6.6.5. SIA “Piejūras slimnīca” |
| 7. Nieres | 7.1. Konstatē šādas sūdzības vai simptomus:  7.1.1. pacientam vecumā no 45 gadiem ir kāds no šādiem simptomiem:  7.1.1.1. neizskaidrojama makrohematūrija bez konstatētas urīnceļu infekcijas;  7.1.1.2. persistējoša makrohematūrija, tai skaitā tās periodiska atkārtošanās pēc urīnceļu infekcijas izārstēšanas;  7.1.2. sārts urīns;  7.1.3. sāpes sānos. | 7.2. Veic šādas pārbaudes:  7.2.1. nieru apvidus palpāciju un apklauvēšanu;7.2.2. padušu un cirkšņu limfmezglu palpāciju. | 7.3.Veic šādus izmeklējumus:  7.3.1. nosaka pilnu asinsainu un eritrocītu grimšanas ātrumu un izvērtē, vai nav:  7.3.1.1.anēmija;  7.3.1.2. leikocitoze;  7.3.1.3. palielināts eritrocītu grimšanas ātrums;  7.3.2. veic asins klīnisko ķīmiju un izvērtē, vai nav izmainīts:  7.3.2.1. kreatinīns;  7.3.2.2. glomerulu filtrācijas ātrums;  7.3.2.3. laktātdehidrogenāze;  7.3.3. veic urīna analīzi, pārbaudot eritrocītu vai baktēriju esamību, kā arī citoloģisku izmeklēšanu. | 7.4. Veic šādus izmeklējumus  7.4.1.Veic vēdera dobuma ultrasonogrāfiju;  7.4.2. Vēdera dobumu orgānu datortomogrāfiju ar kontrastvielas ievadīšanu. | 7.5. Netiek veikti | 7.6. Nosūta pie urologa uz kādu no šādām ārstniecības iestādēm:  7.6.1. SIA “Rīgas Austrumu klīniskā universitātes slimnīca”;  7.6.2. VSIA “Paula Stradiņa klīniskā universitātes slimnīca”;  7.6.3. SIA “Daugavpils reģionālā slimnīca”;  7.6.4. SIA “Liepājas reģionālā slimnīca”;  7.6.5. SIA “Piejūras slimnīca” |
| 8. Urīnpūslis | 8.1. Konstatē šādas sūdzības vai simptomus:  8.1.1. pacientam vecumā no 45 gadiem ir kāds no šādiem simptomiem:  8.1.1.1. neizskaidrojama makrohematūrija bez konstatētas urīnceļu infekcijas;  8.1.1.2. persistējoša vai periodiska makrohematūrija pēc urīnceļu infekcijas izārstēšanas;  8.1.2. pacientam vecumā no 60 gadiem ir kāds no šādiem simptomiem:  8.1.2.1.neizskaidrojama mikrohematūrija un dizūrija;  8.1.2.2. leikocitoze;  8.1.3. atkārtotas un biežas urīnceļu infekcijas pacientiem no 60 gadu vecuma;  8.1.4. pūšļa nepilnīgas iztukšošanās sajūta. | 8.2. Veic šādas pārbaudes:  8.2.1. ādas novērtēšanu (bālums, kaheksija, turgors);  8.2.2. vēdera palpāciju (sāpīgums, veidojumi).  8.2.3. cirkšņu limfmezglu palpāciju. | 8.3.Veic šādus izmeklējumus:  8.3.1. nosaka pilnu asinsainu un eritrocītu grimšanas ātrumu un izvērtē, vai nav:  8.3.1.1. anēmija;  8.3.1.2. leikocitoze;  8.3.1.3. palielināts eritrocītu grimšanas ātrums;  8.3.2. veic asins klīnisko ķīmiju un izvērtē, vai nav izmainīta:  8.3.2.1. feritīns;  8.3.2.2. sārmainā fosfotāze (SF)  8.3.2.3. laktātdehidrogenāze; 8.3.2.4. kreatinīns;  8.3.2.5.CRO kvantitatīvi;  8.3.3. veic urīna analīzi, pārbaudot šūnu rādītājus (leikocīti, eritrocīti (mikro vai makrohematūrija)), kā arī citoloģisku izmeklēšanu (atipiskas vai audzēja šūnas). | 8.4. Veic vēdera dobuma un mazā iegurņa dobuma orgānu ultrasonogrāfiju. | 8.5. Netiek veikti | 8.6. Nosūta pie urologa uz kādu no šādām ārstniecības iestādēm:  8.6.1. SIA “Rīgas Austrumu klīniskā universitātes slimnīca”;  8.6.2. VSIA “Paula Stradiņa klīniskā universitātes slimnīca”;  8.6.3. SIA “Daugavpils reģionālā slimnīca”;  8.6.4. SIA “Liepājas reģionālā slimnīca”;  8.6.5. SIA “Piejūras slimnīca”. |
| 9. Aizkuņģa dziedzeris | 9.1. Konstatē šādas sūdzības vai simptomus:  9.1.1. pacientam vecumā no 40 gadiem ir dzelte;  9.1.2. pacientam vecumā no 60 gadiem ir svara zudums un kāds no šādiem simptomiem:  9.1.2.1. caureja;  9.1.2.2. sāpes mugurā;  9.1.2.3. sāpes vēderā;  9.1.2.4. šķebināšana;  9.1.2.5. vemšana;  9.1.2.6. aizcietējums;  9.1.2.7. nesen sācies diabēts. | 9.2. Veic šādas pārbaudes:  9.2.1. ādas novērtēšanu (dzelte, kaheksija, bālums, turgors);  9.2.2. vēdera palpāciju (sāpīgums, veidojumi);  9.2.3. aknu apvidus palpāciju (aknu malas virsma, konsistence, izmēri, aknu robežas). | 9.3.Veic šādus izmeklējumus:  9.3.1. nosaka pilnu asinsainu un eritrocītu grimšanas ātrumu un izvērtē, vai nav:  9.3.1.1. anēmija;  9.3.1.2. leikocitoze;  9.3.1.3. palielināts eritrocītu grimšanas ātrums;  9.3.2. veic asins klīnisko ķīmiju un izvērtē, vai nav izmainīts:  9.3.2.1. bilirubīns;  9.3.2.2. ALAT – alanīnaminotransferāze;  9.3.2.3. gamma glutamīntransferāze;  9.3.2.4. sārmainā fosfotāze;  9.3.2.5. laktātdehidrogenāze; 9.3.2.6. kreatinīns;  9.3.2.7. glikozes līmenis asinīs;  9.3.3. veic koprogrammu, lai pārbaudītu, vai nav steatoreja. | 9.4. Veic šādus izmeklējumus:  9.4.1.vēdera dobuma orgānu ultrasonogrāfiju 9.4.2.  vēdera dobuma datortomogrāfiju ar kontrastvielas ievadīšanu, ja konstatētas izmaiņas laboratoriskos izmeklējumos un vēdera dobuma ultrasonogrāfijā. | 9.5. Netiek veikti | 9.6. Nosūta pie ķirurga uz kādu no šādām ārstniecības iestādēm:  9.6.1. SIA “Rīgas Austrumu klīniskā universitātes slimnīca”;  9.6.2. VSIA “Paula Stradiņa klīniskā universitātes slimnīca”;  9.6.3. SIA “Daugavpils reģionālā slimnīca”;  9.6.4. SIA “Liepājas reģionālā slimnīca”;  9.6.5. SIA “Piejūras slimnīca”. |
| 10. Dzemdes ķermenis | 10.1. Konstatē šādas sūdzības vai simptomus:  10.1.1. neizskaidrojama vagināla asiņošana menopauzē (vairāk kā 12 mēnešus pēc pēdējām menstruācijām);  10.1.2. pacientei vecumā no 55 gadiem ir neskaidri izdalījumi no maksts, kurus:  10.1.2.1. konstatē pirmo reizi meniopauzē;  10.1.2.2. pavada trombocitoze;  10.1.2.3. pavada mikro vai makrohematūrija;  10.1.3. pacientei vecumā no 55 gadiem ir makrohematūrija, tai skaitā ar kādu no šādiem simtomiem:  10.1.3.1.zems hemoglobīna līmenis;  10.1.3.2. trombocitoze;  10.1.3.3. paaugstināts glikozes līmenis. | 10.2. Veic šādas pārbaudes:  10.2.1. ādas novērtēšanu (bālums, dzelte, tūskainība, aptaukošanās);  10.2.2. vēdera lejas daļas un cirkšņu apvidus palpāciju. | 10.3.Veic šādus izmeklējumus:  10.3.1. nosaka pilnu asinsainu un eritrocītu grimšanas ātrumu un izvērtē, vai nav:  10.3.1.1.anēmija;  10.3.1.2. trombocitoze;  10.3.1.3. palielināts eritrocītu grimšanas ātrums;  10.3.2. veic asins klīnisko ķīmiju un izvērtē, vai nav izmainīta:  10.3.2.1. sārmainā fosfotāze;  10.3.2.2. laktātdehidrogenāze; 10.3.2.3. kreatinīns;  10.3.2.4. glikozes līmenis asinīs. | 10.4. Netiek veikti | 10.5. Netiek veikti | 10.6. Nosūta pie ginekologa vai onkoginekologa uz kādu no šādām ārstniecības iestādēm:  10.6.1. SIA “Rīgas Austrumu klīniskā universitātes slimnīca”;  10.6.2. VSIA “Paula Stradiņa klīniskā universitātes slimnīca”;  10.6.3. SIA “Daugavpils reģionālā slimnīca”;  10.6.4. SIA “Liepājas reģionālā slimnīca”;  10.6.5. SIA “Piejūras slimnīca”. |
| 11.Olnīcas | 11.1. Konstatē šādas sūdzības vai simptomus:  11.1.1. sāpes vēderā, pilnuma sajūta, vēdera pūšanās;  11.1.2. vēdera apjoma palielināšanās bez svara palielinājuma;  11.1.3. taustāms veidojums vēderā;  11.1.4. pacientei vecumā no 50 gadiem ir kāds no šādiem simptomiem (biežāk par 12 reizēm mēnesī):  11.1.4.1. vēdera pūšanās;  11.1.4.2. priekšlaikus sāta sajūtas iestāšanās un apetītes samazināšanās;  11.1.4.2. sāpes vēderā vai iegurnī;  11.1.4.3. biežāka urinēšana vai spiedoša vajadzība  11.1.5. neizskaidrojams svara zudums, nespēks, nogurums un vēdera izejas pārmaiņas;  11.1.6. vismaz divām pirmās vai otrās pakāpēs radiniecēm ir bijis olnīcu vai krūts vēzis līdz 50 gadu vecumam. | 11.2. Veic vēdera lejas daļas un cirkšņu apvidus palpāciju. | 11.3.Veic šādus izmeklējumus:  11.3.1. nosaka pilnu asinsainu un eritrocītu grimšanas ātrumu un izvērtē, vai nav:  11.3.1.1.anēmija;  11.3.1.2. leikocitoze;  11.3.1.3. palielināts eritrocītu grimšanas ātrums;  11.3.1 veic asins klīnisko ķīmiju un izvērtē, vai nav izmainīts:  11.3.1.1.α – fetoproteīns;  11.3.1.2. sārmainā fosfotāze;  11.3.1.3. laktātdehidrogenāze;  11.3.1.4. audzēju marķieris CA-125. | 11.4. Veic šādus izmeklējumus:  11.4.1.vēdera un iegurņa dobuma orgānu ultrasonogrāfija ;  11.4.2. vēdera un iegurņa dobumu orgānu datortomogrāfiju, ja konstatēts paaugstināts audzēju marķieris CA-125 un citos izmeklējumos konstatētas izmaiņas. | 11.5. Netiek veikti | 11.6. Nosūta pie ginekologa vai onkoginekologa uz kādu no šādām ārstniecības iestādēm:  11.6.1. SIA “Rīgas Austrumu klīniskā universitātes slimnīca”;  11.6.2. VSIA “Paula Stradiņa klīniskā universitātes slimnīca”;  11.6.3. SIA “Daugavpils reģionālā slimnīca”;  11.6.4. SIA “Liepājas reģionālā slimnīca”;  11.6.5. SIA “Piejūras slimnīca”.” |

2. Noteikumi stājas spēkā 2016.gada 1.oktobrī.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāre Solvita Zvidriņa

11.08.2016 09:55

2927

Alda Reinika 67043780

[Alda.Reinika@vmnvd.gov.lv](mailto:Alda.Reinika@vmnvd.gov.lv)

Leonora Eglīte 67876091

[Leonora.Eglite@vm.gov.lv](mailto:Leonora.Eglite@vm.gov.lv)